የመሰቦ ሲሚንቶ ፋብሪካ በዘንድሮው ዓመት ከ313 ሚሊዮን ብር ትርፍ አገኘ -ለሰራየኞቹ የማበረታቻ ሽልማት ሰጠ
¬ –  የመሶቦ ሲሚንቶ ፋብሪካ በዘንድሮው በጀት ዓመት ከምርት ሽያጭ 313 ሚሊዮን ብር ትርፍ ማግኘቱን አስታወቀ ። ፋብሪካዉ ትርፋማ በመሆኑ ለሰራተኞቹም የማበረታቻ ሽልማት ሰጠ። የኩባንያው ስራ አሰኪያጅ አቶ ጌታቸው ዕቁባይ አንደገለፁት ፋብሪካዉ ትርፋማ ሊሆን የቻለዉ ጥራት ያላቸው የተለያዩ ሲሚንቶዎች ለትላልቅ የሃይል ማመንጫ ግድቦች፣ለኮንስትራክሽን ልማትና ለህብረተሰቡ በጥራት በማቅረቡ ነዉ ። ፋብሪካው ለከፍተኛ ግድቦች ግንባታ ብቻ የሚያገለግሉና ከውጭ የሚገቡ የሲሚንቶ ግብዓቶችን ዓለም አቀፍ የጥራት ደረጃ በጠበቀ መልኩ በማምረት የዉጭ ምንዛሬ በማዳን ረገድ የበኩሉን አስተዋጽኦ እያደረገ መሆኑንም ገልጠዋል ። የፋብሪካው አመራርና ሰራተኞቹ ተቀናጅተው በመስራት ትርፋማ በመሆናቸዉ ለሰራተኞቹ ከአንድ ወር እስከ አንድ ወር ተኩል ደመወዛቸው በስራ ውጤታቸው ብልጫ መሰረት የማበረታቻ ሸልማት ማድረጉ አመልክተዋል። መሰቦ ሲሚንቶ ፋብሪካ በአሁኑ ወቅት ያለዉን በቀን 6ሺህ500 ቶን የማምረት አቅም በቀጣይ ዓመት ዘመናዊ ቴክኖሎጂ በመጠቀም ወደ 1 ነጥብ 6 ሚሊዮን ቶን ፣ትርፋማነቱን ደግሞ ወደ 454 ሚሊዮን ብር ለማድረስ እየተንቀሳቀሰ መሆኑን አቶ ጌታቸዉ ተናግረዋል ። የፋብሪካው የሰራተኞች ማህበር ፕሬዚዳንት የሆኑ አቶ በዕድሉ ህንደያ በበኩላቸው ማህበሩና የስራ አመራሩ ተቀናጅተው በመስራት ባስመዘገቡት ዉጤት የማበረታቸ ሽልማት መስጠቱ ሰራተኞች በበለጠ ተግተዉ እንዲሰሩ ያደርጋቸዋል ። በፋብሪካው የሲሚንቶ ግብአት ክፍል ሰራተኛ ወይዘሮ ፍረወይኒ ታደሰና የቴክኒክ ክፍል ሰራተኛ የሆኑት አቶ የማነ አባዲ እንዳሉት በየተሰማራንበት የስራ ክፍል ጠንክረን በመስራት ላስገኘነዉ ዉጤት የማበረታቻ ሽልማት ማግኘታችን ለወደፊትም ተግተን እንድንሰራ